Qezaya Dara Hênî ya Çewlîgî de Şewato ke perey vejîya seba ke mudaxaleyo qîmkerde nêno kerdene hema zî dewam keno.
Komîsyonê Xoza yê Baaroyê Çewlîgî derheqê şewatê Dara Hênî de eşkerayîyêke daye. Baroyî pare kerd ke şewat seba pêro gandaran rîskan ano û vat: ''Nê herêman de şewatî oxirê polîtîkayanê asayîşî de yenê vetene. Daristanî ê rojhelatî yan zî ê rojawanî nîyê. Daristanî ê pêro gandaran ê. Ganî muqtedîrê ke ameyoxê xo hesab kenê bizanê ke çinbîyayîşê waran ê keskan û daristanan çimbîyayîşê ameyoxî yo. Estbîyayîşê xoza estbîyayişê îqtîdaran ra giranêr o. Coka semedo ke nê felaketî biqedê ganî selahîyetdarî tedbîranê raştikênan bigêrê.
Îşxal û qirkerdişê ke pê HESan yenê kerdene bes nêbîyî nika zî nê şewatî herême vurnenê cayêk ke tede merdimî nêeşkenê biciwîyê. Hîşmendîya ke pê qirkerdişê xoza qaşo polîtîkayanê asayîşî ana ca vana qey na serfîrazî ya. La na serfîrazîye nîya û netîceya ci zî çolbîyayîş o. Êyê ke vêşenê daristanî nê cigêrê ma yê.''
